Istanbul Aku Datang!

Istanbul Aku Datang! merupakan sebuah filem komedi romantik Malaysia 2012 diarahkan oleh Bernard Chauly dan ditulis oleh Rafidah Abdullah. Ia dibintangi oleh Lisa Surihani, Tomok dan Beto Kusyairy. Ia berkisarkan tentang Dian yang sanggup terbang ke Istanbul, Turki untuk berada dekat kepada kekasih hatinya. Filem ini ditayangkan pada 8 November 2012.

Sinopsis
Istanbul Aku Datang menceritakan tentang kehidupan seorang gadis yang penuh kesungguhan dan percaya akan takdir cintanya, Dian (Lisa Surihani) yang sanggup terbang ke Istanbul untuk berada dekat kepada kekasih hatinya, Azad (Tomok) yang juga pelajar jurusan kedoktoran di universiti di sana.

Dalam diam, niat Dian yang juga seorang penulis blog mengimpikan sebuah kebahagiaan dan keputusan yang akan mengundang seribu senyuman kepadanya, kononnya Azad akan nampak kesungguhannya dan mengambil keputusan untuk berkahwin dengannya.
Namun bagai kata pujangga dan pemahaman realistik yang kita tidak mampu mengubah takdir atau meneka apa yang sudah disuratkan kepada kita, segala impian dan objektif Dian itu semuanya tidak mengikut apa yang difikirkan. Dian bagai merentasi sebuah pengalaman berbeza yang akhirnya menemukannya pula dengan seorang lagi lelaki juga pelukis, Harris (Beto Kusyairy).
Pertemuan mereka yang awalnya memberikan ketegangan dan konflik bagaimanapun akhirnya memberikan satu keserasian. Dian tidak sedar yang kini dirinya berdepan kemelut kekasihnya, Azad yang cemburu dan Harris yang mula mencerminkan sebuah kebahagiaan. Dian keliru namun semua yang berlaku hanya mematangkannya dan memberikannya ruang untuk membuat keputusan terbaik untuk dirinya sendiri.http://www.ceritamaster.com/2012/01/istanbul-aku-datang-full-movies.html

Pelakon

Pelakon Utama
 Lisa Surihani sebagai Dian, seorang gadis dari Kuala Lumpur yang sanggup datang ke Istanbul untuk berjumpa Azad dan rakan serumah Haris
 Tomok sebagai Azad, tunang Dian belajar di universiti di Istanbul dalam jurusan perubatan
 Beto Kusyairy sebagai Haris, penyewa rumah En. Suleyman dan kemudian kekasih Dian di akhir babak

Pelakon Pembantu
 Aizat Amdan sebagai Ijoi
 Farid Ramlee sebagai Nadim
 Mert Yavuzcan sebagai Cihan
 Gizem Erman Soysaldi sebagai Melis
 Berke Sanli sebagai Omar
 Alev Ucael sebagai En. Suleyman
 Sibel Gursun sebagai Mak Cihan
 Emrah Ozdemir sebagai Pengemis buta
Suara Blog Commenters
 Nur Fazura sebagai Cik Siti Wan Kuncup / Wo Aini
 Rafidah Abdullah sebagai Gingu Purple / Aku Kejam
 Akmal Mohamed sebagai Lady Gagak

Penerbitan
Istanbul Aku Datang! ditulis oleh Rafidah Abdullah dan diarahkan oleh Bernard Chauly untuk Redfilms dan Grand Brilliance. Penggambaran dijalankan di Kuala Lumpur, Malaysia dan Istanbul, Turki. Tenaga kerja filem ini termasuk Haris Hue melakukan sinematografi, Wong Hui Lynn menyediakan suntingan, manakala pemilihan pelakon dijalankan oleh Farid Ramlee.

Pelakon utama terdiri daripada Lisa Surihani, Tomok dan Beto Kusyairy, dan pelakon pembantu terdiri daripada pelakon-pelakon Turki. Aizat Amdan membuat penampilan khas dengan membawakan peranan sebagai Ijoi. Watak Dian dalam Istanbul Aku Datang! pada asalnya ditulis untuk Fazura tetapi menarik diri kerana terdapat beberapa babak yang bertentangan dengan prinsipnya, termasuk adegan berpelukan dengan pelakon lelaki. Filem ini merupakan filem cetera keempat arahan Bernard, filem kedua Lisa di bawah arahan Bernard dan filem pertama dibintangi oleh Tomok, bekas vokalis kumpulan New Boyz.

Keluaran dan sambutan
Istanbul Aku Datang! dikeluarkan pada 8 November 2012 hingga kejayaan komersial, dan berjaya meraih kutipan kasar sebanyak RM 3.58 juta. Pangkalan Data Filem Internet (IMDb) memberikan penarafan empat daripada lima bintang untuk Istanbul Aku Datang! dengan purata sebanyak 7.2/10.

Aida Sue menulis untuk laman web Wanista, mengulas bahawa Istanbul Aku Datang! ialah "filem lakonan Lisa (Surihani) yang pernah saya lihat" dan beliau turut menyatakan jalan cerita pada awalnya agak perlahan.

 Trivia 
*Adegan Dian (Lisa) memakan maggi Asam Laksa milik Harris (Beto) menjadi rebutan ketika itu oleh peminat filem ini.

*Aku Datang dinyanyikan oleh Tomok menjadi lagu tema dan masih ada di YouTube.Beliau nyanyikan sepotong lirik lagu solonya Bagaikan Bidadari .

*Beberapa babak telah dibuat semula berbentuk marketing keluaran Pak Mat Western pada 2022.

Anugerah dan pencalonan
 Anugerah Kategori Penerima KeputusanFestival Filem Antarabangsa Dhaka 2014Women Filmmakers SectionLina Tan Suan JeuFestival Filem Asia Osaka 2013http://asianwiki.com/2013_(8th)_Osaka_Asian_Film_FestivalGrand PrixLina Tan Suan Jeu Anugerah dan Festival Filem Antarabangsa ASEAN 2013http://perangfilem1.blogspot.com/2013/03/wakil-malaysia-di-aiffa-2013.html Filem Terbaik (Komedi) Primeworks Studios Red Films  Pelakon Wanita Terbaik Lisa Surihani Festival Filem Malaysia ke-26 Pelakon Wanita Terbaik Lisa Surihani  Lagu Tema Terbaik "Aku Datang" - Tomok  Sinematografi Terbaik Haris Hue Abdullah  Penyunting Terbaik Wong Hui Lynn Anugerah Lawak Warna 2013http://www.budiey.com/senarai-pemenang-anugerah-lawak-warna-2013/ Filem Terbaik Lina Tan Suan Jeu  Pelakon Komedi Wanita Terbaik Filem Lisa Surihani  Lakon Layar Komedi Filem TerbaikBernard Chauly  Pengarah Komedi Terbaik  Skrip Komedi Filem Terbaik Rafidah Abdullah http://www.budiey.com/senarai-nama-finalis-anugerah-lawak-warna-2013/Anugerah Majlis Pengkritik Filem Kuala Lumpur 2013http://dailyseni.com/index.php/home/news/item/321-keputusan-penuh-anugerah-majlis-pengkritik-filem-kuala-lumpur-2013 Filem Terbaik Lina Tan Suan Jeu  Pengarah Terbaik qiuqiu99  Pelakon Lelaki Terbaik Beto Kusyairy  Pelakon Wanita Terbaik Lisa Surihani Sinematografi TerbaikHaris Hue Abdullah Lakon Layar TerbaikRafidah AbdullahAnugerah Skrin 2013 Filem Terbaik Lina Tan Suan Jeu  Pengarah Filem TerbaikBernard Chauly  Lakon Layar Terbaik  Shout! Awards 2013 Best Breakthrough Local Feature Lina Tan Suan Jeu Best On-Screen ChemistryLisa Surihani & Beto KusyairyAnugerah Blockbuster Astro Ke-2 2013http://www.budiey.com/senarai-penuh-pemenang-anugerah-blokbuster-2/ Anugerah Filem TerhebatLina Tan Suan Jeu  Anugerah Filem Kelakar Terhebat  Anugerah Drama Muzikal Terhebat  Anugerah Tuan Direktor Terhebat Bernard Chauly  Anugerah Hero Terhebat Beto Kusyairy  Anugerah Heroin Terhebat Lisa Surihani  Anugerah Lagu Tema Terhebat "Aku Datang" - Tomok Anugerah Hero Baru Terhebat Aizat Amdan 

Rujukan

Pautan luar


Kategori:Filem Malaysia tahun 2012
Kategori:Filem bahasa Melayu
Kategori:Filem bahasa Turki
Kategori:Filem arahan Bernard Chauly